ફિલ્મ રિલીઝ થાય એના એકથી દોઢ મહિના પહેલાં સામાન્ય રીતે મ્યુઝિક રિલીઝ થઈ જતું હોય છે. જો મ્યુઝિક હિટ જાય તો ચોક્કસપણે એનો ફાયદો ફિલ્મને બૉક્સ-ઑફિસ પર થતો હોય છે, પણ ‘વન બાય ટૂ’નું મ્યુઝિક હિટ છે કે નહીં એની જ હજી સુધી મ્યુઝિક-લવર્સને ખબર પડી નથી; કારણ કે ફિલ્મના મ્યુઝિક-ડિરેક્ટર શંકર, એહસાન, લૉય અને ફિલ્મના મ્યુઝિક-રાઇટ્સ ધરાવતી ટી સિરીઝ વચ્ચે રૉયલ્ટી બાબતનો વિવાદ થતાં મ્યુઝિક-ડિરેક્ટર ટી સિરીઝનો કૉન્ટ્રૅક્ટ સાઇન કરવા તૈયાર નથી થયા. પરિણામે ફિલ્મનું મ્યુઝિક હજી સુધી માર્કેટમાં મુકાયું નથી.